মাদার টেরিজা
মেরি টেরিজা বোজাঝিউ (বাপ্তাইজিত: অ্যাগনিস গঞ্জা বোজাঝিউ; আলবেনীয়: Anjezë Gonxhe Bojaxhiu; আগস্ট ২৬, ১৯১০ – সেপ্টেম্বর ৫, ১৯৯৭), যিনি মাদার টেরিজা বা তেরেসা নামে অধিক পরিচিত, ছিলেন একজন আলবেনীয়-বংশোদ্ভুত ভারতীয় ক্যাথলিক সন্ন্যাসিনী ও ধর্মপ্রচারক। টেরিজার জন্মস্থান অটোমান সাম্রাজ্যের আলবেনিয়া রাজ্যের স্কপিয়ে। আঠারো বছর বয়স পর্যন্ত তিনি সেখানেই কাটান। ১৯২৮ সালে তিনি আয়ারল্যান্ড হয়ে তৎকালীন ব্রিটিশ উপনিবেশ ভারতে খ্রিস্টধর্ম প্রচার অভিযানে আসেন। জীবনের বাকি অংশ তিনি ভারতেই থেকে যান।
ব্লো-ব্জাং-ছোস-ক্যি-ন্যি-মা
১৭৬১ খ্রিষ্টাব্দে ব্লো-ব্জাং-ছোস-ক্যি-ন্যি-মাকে দ্গোন-লুং-ব্যাম্স-পা-গ্লিং বৌদ্ধবিহারের প্রধানের দায়িত্ব প্রদান করা হয়। ১৭৬৩ খ্রিষ্টাব্দে চিং সম্রাট চিয়ানলোংয়ের আমন্ত্রণে তিনি বেজিং যাত্রা করেন। এরপর তিনি বেজিং থেকে মঙ্গোলিয়া যাত্রা করে বিভিন্ন স্থানে ধর্মশিক্ষা প্রদান করেন। চিয়ানলোং তাঁকে "জিংসেউ ছেনজি হোথোথু" উপাধি প্রদান করেন। ১৭৬৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারে ফিরে যান। ১৭৮৩ খ্রিষ্টাব্দে তিনি থার-পা-গ্লিং () বৌদ্ধবিহার প্রতিষ্ঠা করেন। ১৭৮৯ খ্রিষ্টাব্দে তাঁকে স্কু-'বুম বৌদ্ধবিহারের পঁয়ত্রিশতম প্রধান হিসেবে অধিষ্ঠিত করা হয় এবং পরবর্তী তিন বছর এই পদে থাকেন। 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () এবং ঙ্গাগ-দ্বাং-মি-ফাম-জ্লা-বা () তাঁর উল্লেখযোগ্য শিষ্য ছিলেন।